Tisztelt Hallgató,

Szeretném felhívni a figyelmét arra, hogy **minden hallgatónak kötelező a szakdolgozat leadását megelőző félévében** szakdolgozati témát választania.

**A szakdolgozat témaválasztási időszaka: 2022. szeptember 26. – október 23.**

**Kérem, hogy amennyiben Ön a 2022/23 tanév tavaszi szemeszterében szeretné leadni szakdolgozatát, úgy válasszon szakdolgozati témát az alábbi módon:**

1. Neptun tanulmányi rendszer **Tanulmányok / Szakdolgozat/Szakdolgozat jelentkezés** menüpontját választva megjelenik a szakdolgozati témajelentkezési felület.
2. „Szakdolgozat jelentkezés”; gombra kattintva felugranak a szakdolgozati témák. A téma sorának végén a plusz jelre kattintva a „**jelentkezés**”-t kell választani.
3. A felugró ablakban meg kell adni a szakdolgozat **tervezett címét** és egy rövid **témavázlatot** feltölteni PDF formátumban *(****ne*** *a keretes mezőbe írjon, mert az oktatók a feltöltött fájlt fogják olvasni)*
4. A témavázlatot érdemes jól átgondoltan, meggyőzően megfogalmazni, hiszen az oktatók túljelentkezés esetén az absztraktok alapján fogják kiválasztani, mely dolgozatok témavezetését vállalják el.
5. **Három** témát lehet választani, melyek között rangsort lehet állítani a felugró ablak alján található „**Jelentkezések**”; gomb segítségével, a sorrendet mozgatással alakíthatja ki.
6. Az oktatók a jelentkezési időszak lezárása után igazolják vissza, hogy mely dolgozatok vezetését tudnák elvállalni. Az **elfogadott végső témát** is ebben a menüpontban fogja látni, az első „Szakdolgozat”; táblázatban, várhatóan **november 4. után.**

Sikeres témaválasztást kívánva,

Üdvözlettel,

Nagy Norbert Péter

Tanulmányi osztályvezető